ኣነ ከም ዝተዳለኹዎን ዝመጽአ ውጽኢትን ፈጺሙ ዝራኸብ ኣይኮነን። ከም ውልቀሰብ ኣነ እዚ ውጽኢት ይግብአኒ'ዩ ኣይብልን" ኢላ። ተምሃሪት መሰናድኦ ቤት ትምህርቲ ቅድስት ቤዛ ከተማ ድሬዳዋ ብወገና፡ ኣብ ካልኦት ዓይነታት ትምህርቲ ከይተረፈ ቅርታ እንተሃለዋ'ውን ናይ ስኮፕላስቲክ ውጽኢታ ግን ትሕቲ ትጽቢታ ምዃኑ ተረድእ። "ኣን 35 ካብ ሚኢቲ እየ ረኺበ። ናይ መሓዙተይ'ውን 20ን ትሕቲኡን'ዩ" ክትብል 400ን ልዕሊኡን ዘምጽኡ ተምሃሮ ከይተረፈ ናይዚ ፈተና ውጽኢቶም ትሑት ምዃኑ ገሊጻ። ኣባጊዕ ክምህር ዝመዝገበ ቤት ትምህርቲ ትምህርቲ መሰረት ዕብየት ሓንቲ ሃገር 'መሪር ሓቂ፥ ኣብያተ ትምህርቲ ኣፍሪካ' ሎሚ መዓልቲ ወለድን ተምሃሮን ኣብያተ ትምህርቲ ሮትቶዳም፣ ብስራተ ገብርኤልን ቤዛን፡ ናብ ቢሮ ትምህርቲ እታ ከተማ ከይዶም ጥርዓን ኣቕሪቦም ሰሚዕና። ጽቡቕ ውጽኢት ምምጻእ እትኽእል ተምሃሪት ቤት ትምህርቲ ኣባ ገብረሚካኤል ምዃና ዝገለጸት ተምሃሪት ነባሪት ከተማ መቐለ ብወገና፡ ኣብ ካልኦት ዓይነታት ትምህርቲ ንኡድ ውጽኢት ዘመዝገበ ተምሃራይ ሓዊሱ፡ ዳርጋ ናይ ኩሎም መሓዙታ ውጽኢት ፈተና፡ ትሕቲ 20 ምዃኑ ገሊጻ። "400 ከምጽእ'ዩ ነይሩ ዕላማይን ምድላዋተይን፤ ግን ኣይኮነን። ሕጂ ሸውዓቲኡ ዓይነት ትምህርቲ ዳግም እንተዝርአ ደስ ይብለኒ። ኣይኸውንን እንተይሎም ድማ ኩሉ ተምሃራይ ስለ ዝወደቐ ኣፕቲትዩድ ክርእዩዎ ኣለዎም" ብምባል ኣምሪራ ትዛረብ። ሕቶም እቶም ተምሃሮ ከም ዝሰምዐ ዝዛረብ ኣካያዲ ስራሕ ኤጀንሲ ፈተናታት ኣቶ ኣርአያ ገ/እግዝኣብሄር፡ እቲ ቅርታ ከም ዝበጽሖ ብምግላጽ ነዚ ጉዳይ ዘጻሪ ኮሚቴ ከም ዝቖመ ገሊጹ። ብውድቀት ጽፈት ትምህርቲ ትግራይ መን'ዩ ተሓታቲ?
